Anifah Aman

Tan Sri Datuk Seri Panglima Anifah bin Haji Aman (lahir 16 November 1953) ialah ahli politik Malaysia, bekas Menteri Luar Negeri Malaysia dan bekas Ahli Parlimen Kimanis. Kini, beliau berkhidmat sebagai Penasihat Khas kepada Ketua Menteri Sabah (Perhubungan Antarabangsa dan Pelaburan Asing).

 Kehidupan peribadi dan pendidikan 
YB Dato' Sri Anifah telah berkahwin dengan Datin Sri Rubiah Datuk Abdul Samad dan mempunyai 3 orang anak. Beliau juga ialah adik kepada Datuk Seri Panglima Musa Aman, Ketua Menteri Sabah pada era Barisan Nasional. Beliau juga ialah graduan Sarjana dalam falsafah ekonomi dan undang-undang dari Kolej Universiti Buckingham (kini Universiti Buckingham), United Kingdom.

Kerjaya politik

Presiden Parti Cinta Sabah
Ansari memberitahu Malaysiakini, dirinya dan Anifah menyertai PCS pada awal bulan ini dan keahlian mereka telah diluluskan oleh majlis tertinggi parti pada 11 Julai.

Anifah keluar dari Umno pada September 2018, ketika Umno beberapa bulan selepas parti itu kalah dalam pilihan raya ke-14 dan juga kehilangan kuasa di Sabah.

Selepas rampasan kuasa yang meruntuhkan kerajaan PH, BN kembali mengusai Putrajaya di bawah gabungan PN.https://m.malaysiakini.com/news/536191

Pilihan raya
Beliau memasuki politik apabila mula bertanding sebagai calon Barisan Nasional di kawasan Dewan Undangan Negeri (DUN) Klias pada pilihan raya 1994. Bagaimanapun, beliau tewas di kerusi DUN Klias dalam satu pertandingan sengit antara Naib Presiden Parti Bersatu Sabah (PBS) pada ketika itu, Datuk Lajim Ukin yang mempertahankan kerusinya dengan majoriti 405 undi. Anifah sekali lagi diberi peluang pada pilihan raya 1999 untuk bertanding kerusi Parlimen Beaufort dan memenanginya.

Dalam Pilihan Raya Umum Malaysia 2008 beliau mengalahkan calon dari PKR, Ismail Bungsu dengan majoriti sebanyak 5,453 undi. Beliau memperolehi 10,242 undi berbanding lawannya memperolehi hanya 1,615 undi. Dua lagi calon bebas ialah Jaafar Ismail (4,789) dan Benjamin Basintal (205).
Pada 2 Disember 2019, Mahkamah Persekutuan mengekalkan keputusan Mahkamah Pilihan Raya yang membatalkan kemenangan beliau di kerusi Parlimen Kimanis dalam PRU-14, sekaligus memberi laluan bagi pilihan raya kecil diadakan di kawasan itu. Namun, beliau akan bertanding pada PRU-15 yang akan datang.

Jawatan dalam UMNO
 Bendahari UMNO Bahagian Beaufort bemula 1994
 Naib Ketua UMNO Bahagian Beaufort pada penggal 2001-2003
 Ketua UMNO Bahagian Kimanis

Isu dan kontroversi

Menolak Jawatan Timbalan Menteri
Beliau pernah ditawarkan jawatan sebagai Timbalan Menteri Pengangkutan oleh Perdana Menteri ketika itu, Tun Abdullah Ahmad Badawi tetapi ditolak. Sebelum pilihan raya 2008, beliau telah menjadi Timbalan Menteri selama 2 penggal.

Disaman kerana dakwa tawar jawatan Timbalan Perdana Menteri
Pada 16 Mei 2009, semasa sidang akhbar bersama Setiausaha Negara Amerika Syarikat, Hillary Clinton  di Washington, Anifah Aman mendakwa Anwar Ibrahim menawarkan jawatan Timbalan Perdana Menteri Malaysia kepadanya jika melompat parti UMNO kepada PKR. 

Pada 16 Mei 2009, peguam S. N. Nair mewakili Anwar Ibrahim menafikan tawaran tersebut. Beliau dituntut menarik balik kenyataan dan memohon maaf dalam tempoh 24 jam.  Pada 27 Mei 2009, writ saman difailkan di pejabat Pendaftar Mahkamah Tinggi Sivil di Kompleks Mahkamah Jalan Duta , Kuala Lumpur pada 2.10 petang oleh firma guaman Messrs S.N.Nair & Partners.Anwar Ibrahim tuntut ganti rugi pampasan RM100 juta, ganti rugi teruk, ganti rugi teladan dan injunksi untuk menahan Anifah melafaz, bercakap atau menulis atau menerbitkan perkataan fitnah.Anggota Parlimen Kimanis itu sebagai defendan pertama, Menteri Luar sebagai defendan kedua, dan kerajaan Malaysia dinamakan defendan ketiga."Anwar Fail Saman Fitnah RM100 Juta Terhadap Anifah",  Bernama.com. 27 Mei 2009.

 Keputusan pilihan raya 
+Parlimen Malaysia: Beaufort, SabahTahunKerajaanUndiPeratusPembangkangUndiPeratus1999 (UMNO)16,00964%Ak Aliuddin Pg (PBS)9,20936%
+Parlimen Malaysia: Kimanis, Sabah.TahunKerajaanUndiPeratusPembangkangUndiPeratusLain-lainUndiPedratus2004 (UMNO)9,65566%Awang Tengah Awang Amin (PKR)4,54731%2008 (UMNO)10,24259%Ismail Bongsu (PKR)1,6159%Jaafar Ismail (Ind)
Benjamin Basintal (Ind)4,789
20528%
1%2013Anifah Aman (UMNO)13,75461%Jaafar Ismail (PKR)8,03135%Jamil William Core (SAPP)
Lusin Balangon (STAR)650
2403%
1%

Anugerah
  :
 50px Panglima Setia Mahkota (PSM) – Tan Sri (2023)
  :
51x51px Panglima Gemilang Darjah Kinabalu (PGDK) - Datuk  
 50px Seri Panglima Darjah Kinabalu (SPDK) - Datuk Seri Panglima
  : 
50px Sri Sultan Ahmad Shah Pahang (SSAP) - Dato' Sri
50px Darjah Indera Mahkota Pahang (DIMP) - Dato'

Rujukan

Kategori:Kelahiran 1953
Kategori:Orang hidup
Kategori:Bekas anggota Pertubuhan Kebangsaan Melayu Bersatu
Kategori:Muslim Malaysia
Kategori:Orang dari Sabah
Kategori:Ahli politik Malaysia berketurunan Kadazandusun
Kategori:Orang Malaysia berketurunan Pakistan
Kategori:Orang Malaysia berketurunan Brunei
Kategori:Anggota Parti Cinta Sabah
Kategori:Menteri Kerajaan Malaysia
Kategori:Menteri Luar Negeri Malaysia
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-14
Kategori:Penerima Darjah Seri Panglima Darjah Kinabalu
Kategori:Ahli Dewan Negara, Parlimen Malaysia ke-15
Kategori:Penerima Panglima Setia Mahkota